ໃນຕອນເຊົ້າ ວັນທີ 13/6, ທ່ານ ປະທານປະເທດ ເຈີ່ນດ້າຍກວາງ ແລະ ພັນລະຍາ ໄດ້ໄປວາງພວງມາລາ ທີ່ ອະນຸສາວະລີນັກຮົບນິລະນາມ ຢູ່ນະຄອນຫຼວງວຽງຈັນ. ແລະກໍ່ໃນຕອນເຊົ້າ ວັນທີ 13/6, ທ່ານ ປະທານປະເທດ ເຈີ່ນດ້າຍກວາງ ໄດ້ໄປຢ້ຽມຢາມ ພິພິທະພັນ ໄກສອນພົມ ວິຫານ, ເຂດອະນຸສະຖານປະທານສຸພານຸວົງ, ຢ້ຽມຢາມຖາມຂ່າວ ຄອບຄົວປະທານໄກສອນ ພົມວິຫານ, ປະທານສຸພານຸວົງ, ຢ້ຽມຢາມ ແລະ ອອຍພອນສຸຂະພາບ ທ່ານ ທອງສີງ ທຳມະວົງ ອະດີດ ນາຍົກລັດຖະມົນຕີລາວ.
ວາງພວງມາລາ ທີ່ ອະນຸສາວະລີນັກຮົບນິລະນາມ ຢູ່ນະຄອນຫຼວງວຽງຈັນ
ໃນການໄປຢ້ຽມຢາມ ພິພິທະພັນ ໄກສອນພົມ ວິຫານ, ເຂດອະນຸສະຖານປະທານສຸພານຸວົງ, ທ່ານ ປະທານປະເທດ ເຈີ່ນດ້າຍກວາງ ຮູ້ສຶກຕື້ນຕັນໃຈ ອາໄລຫາເຖິງປະທານໄກສອນ ພົມວິຫານ, ປະທານສຸພານຸວົງ, ບັນດາການນຳທີ່ດີເດັ່ນ, ນັກຮົບປະຕິວັດຜູ້ຍິງໃຫຍ່, ລູກສິດຂອງພັກ ແລະ ລັດຖະບານລາວ, ເປັນເພື່ອນຜູ້ຍິ່ງໃຫຍ່ ແລະສະໜິດສະໜົມ, ສະໜິດຕິດພັນ, ສັດຊື່ບໍລິສຸດ ຂອງພັກ, ລັດ ແລະ ປະຊາຊົນຫວຽດນາມ. ທ່ານປະທານປະເທດ ເຈີ່ນດ້າຍກວາງ ຢືນຢັນວ່າ: ພັກ, ລັດ ແລະ ປະຊາຊົນຫວຽດນາມ ໝັ້ນໝາຍຈະພ້ອມກັບພັກ, ລັດ ແລະ ປະຊາຊົນລາວ ເຮັດຈົນສຸດຄວາມສາມາດຂອງຕົນ ເພື່ອປົກປັກຮັກສາ ແລະ ເພີ່ມພູນຄູນສ້າງ ໃຫ້ສາຍພົວພັນມິດຕະພາບ, ຄວາມສາມັກຄີແບບພິເສດຫວຽດນາມ-ລາວ ນັບມື້ນັບພັດທະນາ ຢ່າງບໍ່ຢຸດຢັ້ງ ແລະ ໝັ້ນຄົງທະນົງແກ່ນໄປຊົ່ວກາລະນານ ເພື່ອໃຫ້ລຸ່ນຄົນຕໍ່ໆໄປຮ່ຳຮຽນເອົາ.
ຢ້ຽມຢາມເຂດອະນຸສະຖານປະທານສຸພານຸວົງ
ຕອນບ່າຍວັນທີ 13/6, ທ່ານ ປະທານປະເທດ ເຈີ່ນດ້າຍກວາງ ແລະ ພັນລະຍາ, ພ້ອມດ້ວຍຄະນະຜູ້ແທນຂັ້ນສູງຂອງລັດ ຫວຽດນາມ ໄດ້ເດີນທາງອອກຈາກນະຄອນຫຼວງວຽງຈັນ ໄປຢ້ຽມຢາມ ແຂວງຈຳປາສັກ. ທ່ານເລຂາທິການໃຫຍ່ພັກປະຊາຊົນປະຕິວັດລາວ, ປະທານປະເທດລາວ ບຸນຍັງ ວໍລະຈິດ ໄປສົ່ງ ທ່ານ ປະທານປະເທດ ເຈີ່ນດ້າຍກວາງ ແລະ ພັນລະຍາ ຢູ່ທີ່ພັກຂອງຄະນະ.